Gesonde ontbyt | Health24
Posted by: Adriaan | 2010/09/06
Dr IngridWat sal u aanbeveel vir ''n vinnige, gesonde en voedsame ontbyt?Dankie
DietDoc Beste Adriaan
Daar is verskeie opsies: 1) "Smoothies" - versapte vrugte/groente met melk en/of jogurt en heuning plus 1 eetlepel hawermoutsemels; 2) Up'n Go ontbytmengsel van Bokomo met 'n jogurt en 'n lekker vrug, 3) Muesli of heelgraan Pronutro met melk/jogurt en vrugte; 4) All-Bran met melk/jogurt en vrugte. Al hierdie ontbyte het 'n lae glisemiese indeks, is ryk aan hoë-kwaliteit proteïene (suiwelprodukte) en bevat baie beskermende voedingstowwe soos vitamiene, minerale (veral kalsium van die suiwelprodukte), en vesel om gereeldheid te verseker. Indien jy wil verslank, gebruik lae-vet of vet-vrye melk/jogurt en lae-vet muesli. Geniet jou vinnige ontbyte